Looduskaitseseadus (edaspidi LKS) on andnud kohalikele omavalitsusetele õiguse võtta kaitse alla kohaliku tähtsusega loodusobjekte. Seoses  sellega tegid Urvaste valla edumeelsemad ettevõtjad (17) ja kõik ühiskondlikud organisatsioonid (7) 16. veebruaril 2007 a. Urvaste Vallavolikogule ettepaneku võtta Ess-soo kohaliku kaitse alla. Ettepanekule kirjutasid nende hulgas alla ka 7 volikogu liiget - ettevõtjatest Peeter Tarikas (AS Ayre Kütus), Valdur Roots (FIE), ökovalla idee autor Aivo Värton (Uhtjärve Ürgoru Nõiariik OÜ), Rolf Kiitsak (Sillari talu), Gunnar Sarapuu (FIE, Väike-Savi talu). Ettevõtjate seas on alla kirjutanud lisaks eelpoolnimetatutele  veel mitu OÜ-gu esindajat- Eero Täär (OÜ Kaoseande), Toomas Tsäkk (OÜ Delta Puit), Mihkel Kallion (Jammi OÜ). Ühiskondlikest organisatsioonide esindajatest olid volikogu liikmetena alla kirjutanud Margus Klaar (Spordiklubi Urvaste) ja Evi Zirk (MTÜ Kuldre Käsitöötare). Ühiskondlikest organisatsioonidest kirjutas ettepanekule alla ka nt. Juhan Kannimäe (EELK Urvaste Koguduse juhatuse esimees).